
Malēniešu kāršu spēles PUNS Ceļojošais turnīrs 2026./2027.
NOLIKUMS
1. VISPĀRĪGIE NOTEIKUMI
Šis nolikums nosaka kārtību, kādā Alūksnes novada muzeja struktūrvienība Jaunlaicenes muižas muzejs “Malēnieša pasaule”, sadarbojoties ar Alūksnes novada Kultūras centru, organizē Malēniešu kāršu spēles PUNS Ceļojošo turnīru.
2. TURNĪRA MĒRĶI UN UZDEVUMI
2.1.  Alūksnes novada iedzīvotāju un tā viesu (turpmāk- dalībnieki) saliedētības stiprināšana un savstarpējo attiecību uzlabošana sportiskā garā;
2.2.  labāko Puna spēlētāju noskaidrošana starp spēles dalībniekiem;
2.3.  veicināt Puna spēles attīstību Alūksnes novadā, Vidzemē un Latvijā, popularizējot šo kāršu spēli kā Alūksnes novada nemateriālā kultūras mantojuma sastāvdaļu;
2.4.  uzturēt Puna spēlētāju saikni ar iemīļoto kāršu spēli, izmantojot to kā vienu no virzītājspēkiem Puna spēles ilgtspējīgai attīstībai Alūksnes novadā un visā Latvijā;
2.5.  turnīra dalībnieku Puna spēles prasmju attīstīšana un savstarpēja pieredzes apmaiņa, iesaistot jaunus dalībniekus;
2.6.  veicināt malēniskās identitātes un piederības sajūtu savam novadam.

3. VIETA UN LAIKS
	Nr. p. k.
	Datums un laiks
	Vieta
	Adrese

	1.
	26.09.2026. plkst. 11:00
	Jaunlaicenes pagasta kultūrtelpa “Lazdiņas”
	“Lazdiņas”, Jaunlaicenes pagasts, Alūksnes novads, LV-4336

	2.
	31.10.2026. plkst. 11:00 
	Annas pagasta Kultūras nams
	"Tautas nams", Anna, Annas pag., Alūksnes nov., LV-4341 

	3.
	28.11.2026. plkst. 11:00
	Alsviķu pagasta Kultūras nams
	"Kultūras nams-Alsviķi", Alsviķi, Alsviķu pag., Alūksnes nov., LV-4333

	4.
	30.01.2027. plkst. 11:00
	Jaunannas tautas nams
	"Zīles", Jaunanna, Jaunannas pagasts, Alūksnes nov., LV-4340

	5.
	27.02.2027. plkst. 11:00 
	Pededzes tautas nams
	"Krustceles", Pededze, Pededzes pag., Alūksnes nov., LV-4352

	6.
	03.04.2027. plkst. 11:00 
	Ilzenes pagasta SKIIM centrs "DAILES"
	"Dailes", Jaunzemi, Ilzenes pag., Alūksnes nov., LV-4344



4. DALĪBNIEKI
4.1.  Turnīrā var piedalīties ikviens Alūksnes novada iedzīvotājs un tā viesis ar dažādu Puna spēles prasmju sagatavotības līmeni;
4.2.  turnīra dalībniekiem jāievēro Puna spēles noteikumi, spēles ētika un šī nolikuma prasības.
5. TURNĪRA VADĪBA
5.1.  Turnīru organizē Alūksnes novada pašvaldības iestādes Alūksnes novada muzeja struktūrvienība Jaunlaicenes muižas muzejs “Malēnieša pasaule” sadarbībā ar Alūksnes novada Kultūras centru;
5.2.  turnīru vada galvenais tiesnesis (-e), kurš ir tiesīgs izšķirt visus iesniegtos vai radušos strīdus un protestus, galvenais tiesnesis lēmuma pieņemšanā drīkst piesaistīt Puna vēstniekus.
6. PIETEIKUMI
6.1.  Dalībniekiem uz katru turnīra posmu līdz noteiktajam datumam jāpiesakās pārī (2 personas);
6.2.  ja piesakās dalībnieks bez pārinieka, turnīra vadība ir tiesīga izveidot spēles pāri šim dalībniekam.
7. REĢISTRĀCIJA
7.1.  Ierodoties uz katra turnīra spēles posmu, dalībniekiem obligāti jāveic reģistrācija, katrā komandā drīkst reģistrēties tikai divi spēlētāji, ja gadījumā spēlētāju skaits ir lielāks, tiem jāreģistrē sava dalība kā rezervistiem.
7.2.  Ja dalībnieka uzvedība vai izturēšanās ir aizskaroša un neatbilst ētikas pamatprincipiem, turnīra organizatoriem ir tiesības aizliegt dalību šajā turnīra posmā.
8. TURNĪRA NORISES KĀRTĪBA
8.1.  Turnīrs norisinās pēc aktuālajiem Puna spēles “Saļņu” mājas noteikumiem (23.04.2026.), kas pieejami Jaunlaicenes muzeja interneta mājas lapā; 
8.2.  tiek spēlēts klasiskais Puns;
8.3.  spēlētāji pie galdiem tiek sadalīti pa četri (divas komandas);
8.4.  turnīrs notiek 6 posmos, katrā posmā izspēlējot 4 kārtas pa 4 partijām, neatkarīgi no komandu skaita;
8.5.  katras kārtas izspēlei tiek dota viena pulksteņa stunda (60 minūtes), galvenie tiesneši dod starta signālu un ziņo, kad līdz kārtas beigām atlikušas 10 minūtes, galvenais tiesnesis par to informē spēlētājus.
8.6.  situācijās, kad galvenajam tiesnesim spēles laikā nepieciešams fiksēt Puna Barona titula iegūšanu un veikt pierakstu vai fotofiksāciju, tiesneša komandai, pretinieku komandai un komandai, kurā spēlē titulu ieguvušais Barons, attiecīgajā kārtā tiek piešķirtas papildus 10 minūtes kārtas izspēlei, par laika limita uzņemšanu atbildīgs ir tiesnesis vai turnīra organizatori;
8.7.  ja kādu iemeslu dēļ komandai ir jāspēlē 5 kārtas vienā posmā, tad  kopvērtējumā tiek skaitīti pirmo četru kārtu rezultāti;
8.8.  uz katru no spēles kārtām komandu sastāvs pie galda tiek izlozēts, organizatori  nosaka komandu izlozes un saspēles kārtību un ir tiesīgi mainīt izlozes kārtību;
8.9.  vietu ieņemšana pie galda notiek secīgi pēc izlozes nosaukto komandu sastāva   vai pēc organizatoru noteiktās kārtības;
8.10. pirmās partijas dalītāju un punktu pierakstītāju nosaka, katram spēlētājam izvelkot vienu kārti no 8 dzimtajām trumpēm, kārtis aizsegtā veidā tiek izklātas uz galda un katrs spēlētājs izvelk pa vienai kārtij;
8.10.1. stiprākās kārts īpašnieks dala kārtis pirmajai partijai un pirmais izvēlas vietu, kur sēdēt pie spēles galda;
8.10.2. vājākās kārts izvilcējs veic punktu pierakstīšanu spēles protokolā, vai, savstarpēji vienojoties, to var darīt cits spēlētājs;
8.11.  spēles protokolu (pierakstu) tiesnesim iesniedz nekavējoties pēc katras kārtas izspēles.
9. DALĪBAS MAKSA
9.1. [bookmark: _GoBack] Pamatojoties uz Alūksnes novada pašvaldības domes 30.03.2023. Lēmumu Nr. 92 (sēdes protokols Nr. 5,34.p.) Par Alūksnes novada muzeja maksas pakalpojumiem noteikt dalības maksu Puna pasākumā 5.00 € (pieci euro, 00 centi) katram dalībniekam;
9.2.  izdevumus, kas saistīti ar turnīra rīkošanu un tam nepieciešamajām telpām, galdiem un krēsliem nodrošina Alūksnes novada pašvaldības iestādes Alūksnes novada muzejs struktūrvienība Jaunlaicenes muižas muzejs “Malēnieša pasaule” un Alūksnes novada Kultūras centrs;
9.3.  izdevumus, kas saistīti ar turnīra norisi – tiesneši, kāršu komplekti un citi tamlīdzīgi organizatoriski jautājumi, nodrošina Jaunlaicenes muižas muzejs “Malēnieša pasaule”.
10. VĒRTĒŠANA UN APBALVOŠANA
10.1.  Katrā turnīra posmā tiek noteikti uzvarētāji (1.-3.vietas ieguvēji), kas tiek apbalvoti ar piemiņas diplomiem;
10.2.  galvenie uzvarētāji tiek noteikti  turnīra (6 posmi) kopvērtējumā, kuru veido 5 (piecu) labāko posmu rezultātu kopsumma, kopvērtējumā apbalvo 1.-3.vietu ieguvējus;
10.3.  kopvērtējumā tiek iekļautas komandas, vadoties pēc to nosaukumiem, t.i. turnīra gaitā ir atļauts mainīt kādu no komandas biedriem, nemainot komandas nosaukumu;
10.4.  organizatori patur tiesības noteikt arī citas kopvērtējuma balvas, piemēram, visvairāk uzvaru ieguvusī komanda, visos posmos piedalījusies komanda u.tml.
11. INFORMĀCIJA PAR TURNĪRIEM
11.1.  Informācija par turnīriem, nokļūšanu līdz Ceļojošā Puna turnīra norises vietai, auto novietošanu un citiem jautājumiem būs pieejama, zvanot uz tālruni 29356277 (Jaunlaicenes muižas muzejs “Malēnieša pasaule”);
11.2.  turnīra apskats var tikt publicēts Jaunlaicenes muižas muzeja “Malēnieša pasaule”  informatīvajos kanālos.
12. PERSONAS DATU APSTRĀDE
12.1. Sabiedrības informēšanas un Puna turnīru popularizēšanas nolūkos pasākumā var notikt foto vai video fiksācija, uzņemtie materiāli var tikt ievietoti Jaunlaicenes muižas muzeja “Malēnieša pasaule”, Alūksnes Kultūras centra un Alūksnes novada pašvaldības informatīvajos kanālos;
12.2. piesakoties sacensībām, katrs dalībnieks piekrīt savu personas datu – vārda, uzvārda, fotogrāfiju, video un audio materiālu apstrādei, pamatojoties uz 2016. gada 27. aprīļa EIROPAS PARLAMENTA UN PADOMES REGULAS 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas „a)” apakšpunktu: „a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem”;
12.3. ar savu dalību turnīrā apliecināt, ka esat informēts un piekritis, ka turnīra laikā varat tikt fotografēts un/vai filmēts;
12.4. drošības nolūkos pasākumu laikā var darboties video novērošana;
12.5. datu apstrādes termiņš – pastāvīgi;
12.6. KATRA DALĪBNIEKA ATRAŠANĀS PASĀKUMA NORISES VIETĀ IR APLIECINĀJUMS TAM, KA VIŅŠ PIEKRĪT ŠIEM NOTEIKUMIEM.

